
1.	VAISTINIO PREPARATO PAVADINIMAS

Oculoheel akių lašai (tirpalas)


2.	KOKYBINĖ IR KIEKYBINĖ SUDĖTIS
	
Vienoje talpyklėje (0,45 ml tirpalo) yra veikliųjų medžiagų:

Euphrasia			D5     110,7 mg;
Cochlearia officinalis	 	D5     110,7 mg;
Pilocarpus		D5     110,7 mg;
Echinacea				D5     110,7 mg.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Akių lašai (tirpalas).
Tirpalas yra skaidrus, bespalvis. 


4.	KLINIKINĖ INFORMACIJA

4.1	Terapinės indikacijos
	     
Akių dirginimo, ašarojimo, smėlio akyse pojūčio, pervargimo, jautrumo šviesai ir vokų kraštų uždegimo lengvinimas.

Indikacijos pagrįstos tik homeopatijos principais.
  	
4.2	Dozavimas ir vartojimo metodas

Vaikams nuo 6 metų ir suaugusiems žmonėms paprastai reikia lašinti į pažeistą akį po 1 lašą 3 kartus per dieną. 
                                                                                      
	Jei vartojama ir kitokių akių lašų, tarp jų ir Oculoheel akių lašų vartojimo rekomenduojama daryti 
	15 minučių pertrauką.  

Kadangi šio vaistinio preparato sudėtyje yra ežiuolės (Echinacea), prieš skiriant jo ilgesniam kaip       8 savaičių laikotarpiui, rekomenduojamas individualus įvertinimas.
	
4.3	Kontraindikacijos
                                
Padidėjęs jautrumas veikliosioms medžiagoms arba bet kuriai 6.1 skyriuje nurodytai pagalbinei medžiagai, arba astrinių (graižažiedžių) šeimos augalams.

0. Specialūs įspėjimai ir atsargumo priemonės

Pagalbinės medžiagos
Fosfatiniai buferiai
Kiekvienoje šio vaistinio preparato vienadozėje talpyklėje yra 2,81 mg fosfatų, tai atitinka 6,25 mg/g.  

Kadangi šio vaistinio preparato sudėtyje yra ežiuolės (Echinacea), prieš skiriant jo pacientams, turintiems imuninės sistemos funkcijos sutrikimų (pvz., progresuojančių sisteminių sutrikimų, autoimuninių ligų, imunodeficito, imunosupresijos ir baltųjų kraujo ląstelių sistemos ligų atvejais), rekomenduojamas individualus įvertinimas.

Talpyklės turinį galima vartoti tik vieną kartą, t. y. kartą įlašinti į kairiąją ir (arba) dešiniąją akį tiek, kiek reikia. Talpyklę reikia atidaryti tik prieš pat vaisto vartojimą. Naudotą talpyklę reikia išmesti, net jeigu joje yra vaistinio preparato likučių.  

4.5	Sąveika su kitais vaistiniais preparatais ir kitokia sąveika

Nežinoma.
	
4.6	Vaisingumas, nėštumo ir žindymo laikotarpis 

Klinikinių duomenų apie vaistinio preparato vartojimą nėštumo ir žindymo laikotarpiu nėra.
Iki šiol pranešimų apie nepageidaujamą poveikį negauta.

4.7	Poveikis gebėjimui vairuoti ir valdyti mechanizmus

Oculoheel akių lašai gebėjimo vairuoti ir valdyti mechanizmus neveikia.

4.8	Nepageidaujamas poveikis

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

Labai retais atvejais gali atsirasti alerginių (padidėjusio jautrumo) reakcijų, pvz., junginės paraudimas.
Buvo pranešta apie labai retus ragenos kalcifikacijos atvejus, susijusius su akių lašų, kurių sudėtyje yra fosfatų, vartojimu kai kuriems pacientams, turintiems reikšmingų ragenos pažeidimų.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, tiesiogiai užpildę pranešimo formą internetu Tarnybos Vaistinių preparatų informacinėje sistemoje https://vapris.vvkt.lt/vvkt-web/public/nrvSpecialist arba užpildę Sveikatos priežiūros ar farmacijos specialisto pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?1399030386, ir atsiųsti elektroniniu paštu (adresu NepageidaujamaR@vvkt.lt).

4.9	Perdozavimas

Pranešimų apie perdozavimą negauta.


5.	FARMAKOLOGINĖS SAVYBĖS

5.1 Farmakodinaminės savybės 

Duomenys nebūtini. 

5.2	Farmakokinetinės savybės 

Duomenys nebūtini. 

5.3	Ikiklinikinių saugumo tyrimų duomenys 

Duomenys nebūtini. 


6.	FARMACINĖ INFORMACIJA

6.1	Pagalbinių medžiagų sąrašas

	Natrio chloridas
	Natrio-divandenilio fosfatas dihidratas
	Dinatrio fosfatas dihidratas
	Injekcinis vanduo

6.2	Nesuderinamumas
	
Duomenys nebūtini.

6.3	Tinkamumo laikas

5 metai.
Atidarius paketėlį, tinka vartoti 6 mėnesius.

6.4	Specialios laikymo sąlygos

Laikyti ne aukštesnėje kaip 25 C temperatūroje.

6.5	Talpyklės pobūdis ir jos turinys

Kartono dėžutėje yra 2 arba 3 aliumininės folijos paketėliai, kurių kiekviename yra 5 vienadozės mažo tankio polietileno talpyklės po 0,45 ml tirpalo.
Gali būti tiekiamos ne visų dydžių pakuotės.

6.6 Specialūs reikalavimai atliekoms tvarkyti 

Specialių reikalavimų nėra.


7.	REGISTRUOTOJAS

Biologische Heilmittel Heel GmbH
Dr.-Reckeweg-Straße 2-4
76532 Baden-Baden
Vokietija
Tel. +49 7221 501 00
Faksas  +49 7221 501 210
El. paštas  info@heel.com


8.	 REGISTRACIJOS PAŽYMĖJIMO NUMERIS (-IAI)

N15 – LT/1/97/3009/001
N10 – LT/1/97/3009/002




9.	 REGISTRAVIMO / PERREGISTRAVIMO DATA  

Registravimo data 1997 m. spalio 23 d.
Paskutinio perregistravimo data 2012 m. liepos 25 d.


10.     TEKSTO PERŽIŪROS DATA

2024 m. sausio 9 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/
































































II PRIEDAS

REGISTRACIJOS SĄLYGOS

A.  GAMINTOJAS, ATSAKINGAS UŽ SERIJŲ IŠLEIDIMĄ

B.  TIEKIMO IR VARTOJIMO SĄLYGOS AR APRIBOJIMAI









A. GAMINTOJAS, ATSAKINGAS UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

Biologische Heilmittel Heel GmbH
Dr.-Reckeweg-Straße 2-4
76532 Baden-Baden
Vokietija


B.  TIEKIMO IR VARTOJIMO SĄLYGOS AR APRIBOJIMAI

Nereceptinis vaistinis preparatas.

A. ŽENKLINIMAS


































INFORMACIJA ANT IŠORINĖS PAKUOTĖS

KARTONINĖ DĖŽUTĖ


1.	VAISTINIO PREPARATO PAVADINIMAS

Oculoheel akių lašai (tirpalas)

Homeopatinis vaistas 


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Vienoje talpyklėje (0,45 ml tirpalo) yra veikliųjų medžiagų: Euphrasia D5 110,7 mg, Cochlearia officinalis D5 110,7 mg, Pilocarpus D5 110,7 mg, Echinacea D5 110,7 mg.


3.	PAGALBINIŲ MEDŽIAGŲ SĄRAŠAS

Injekcinis vanduo, natrio chloridas, natrio-divandenilio fosfatas dihidratas, dinatrio fosfatas dihidratas.


4.	FARMACINĖ FORMA IR KIEKIS PAKUOTĖJE

Akių lašai (tirpalas)

[bookmark: _Hlk9509163]2 paketėliai, kurių kiekviename yra 5 vienadozės talpyklės.
3 paketėliai, kurių kiekviename yra 5 vienadozės talpyklės.  


5.	VARTOJIMO METODAS IR BŪDAS (-AI)

Vartoti ant akių.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki {MMMM mm}
Atidarius paketėlį, tinka vartoti 6 mėnesius.  
 

9.	SPECIALIOS LAIKYMO SĄLYGOS

Laikyti ne aukštesnėje kaip 25 C temperatūroje.
10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Biologische Heilmittel Heel GmbH
Dr.-Reckeweg-Straße 2-4
76532 Baden-Baden
Vokietija
	

12.	REGISTRACIJOS PAŽYMĖJIMO NUMERIS (-IAI)

N15 – LT/1/97/3009/001
N10 – LT/1/97/3009/002


13.	SERIJOS NUMERIS

Serija  


14.	PARDAVIMO (IŠDAVIMO) TVARKA

Nereceptinis vaistas.


15.	VARTOJIMO INSTRUKCIJA

Akių dirginimo, ašarojimo, smėlio akyse pojūčio, pervargimo, jautrumo šviesai ir vokų kraštų uždegimo lengvinimas.
Indikacijos pagrįstos tik homeopatijos principais.

Dozavimas. Vaikams nuo 6 metų ir suaugusiems žmonėms paprastai reikia lašinti į pažeistą akį po       1 lašą 3 kartus per dieną. 


16.	INFORMACIJA BRAILIO RAŠTU

oculoheel


17.	UNIKALUS IDENTIFIKATORIUS – 2D BRŪKŠNINIS KODAS

Duomenys nebūtini.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS


Duomenys nebūtini.






MINIMALI INFORMACIJA ANT MAŽŲ VIDINIŲ PAKUOČIŲ

PAKETĖLIS 


1. 	VAISTINIO PREPARATO PAVADINIMAS IR VARTOJIMO BŪDAS (-AI)

Oculoheel akių lašai (tirpalas)


2.	VARTOJIMO METODAS

Vartoti ant akių.


3.	TINKAMUMO LAIKAS

Tinka iki {MMMM mm}

Atidarius paketėlį, tinka vartoti 6 mėnesius. 


4.	SERIJOS NUMERIS 

Serija


5.	KIEKIS (MASĖ, TŪRIS ARBA VIENETAI)

5 vienadozės talpyklės po 0,45 ml


6.	KITA






















MINIMALI INFORMACIJA ANT  MAŽŲ VIDINIŲ PAKUOČIŲ

VIENADOZĖ TALPYKLĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Oculoheel akių lašai 


2.	 VARTOJIMO METODAS

 Vartoti ant akių.


3.	TINKAMUMO LAIKAS

EXP {mm MMMM}


4.	SERIJOS NUMERIS

Lot 


5.	 KIEKIS (MASĖ, TŪRIS ARBA VIENETAI)


6.	KITA










































[bookmark: _Toc129243137][bookmark: _Toc129243262]
B. PAKUOTĖS LAPELIS

Pakuotės lapelis: informacija vartotojui

Oculoheel akių lašai (tirpalas)

Homeopatinis vaistas 


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

  1.    Kas yra Oculoheel ir kam jis vartojamas
  2.    Kas žinotina prieš vartojant Oculoheel 
  3.    Kaip vartoti Oculoheel 
  4.    Galimas šalutinis poveikis
  5.    Kaip laikyti Oculoheel  
  6.    Pakuotės turinys ir kita informacija


1.       Kas yra Oculoheel ir kam jis vartojamas

Oculoheel yra homeopatinis vaistas, vartojamas akių dirginimui, ašarojimui, smėlio akyse pojūčiui, pervargimui, jautrumui šviesai ir vokų kraštų uždegimui lengvinti.

Indikacijos pagrįstos tik homeopatijos principais.


2.      Kas žinotina prieš vartojant Oculoheel

Oculoheel vartoti draudžiama:
· jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje); 
· jeigu yra alergija astrinių (graižažiedžių) šeimos augalams.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Oculoheel.

Kiekvienoje šio vaisto vienadozėje talpyklėje yra 2,81 mg fosfatų, tai atitinka 6,25 mg/g.  

Jeigu Jums yra akies priekinę dalį gaubiančio skaidraus sluoksnio (ragenos) sunkių pažeidimų,
labai retais atvejais dėl fosfatų gali atsirasti drumzlinų ragenos plotelių dėl gydymo metu susiformavusių kalcio nuosėdų.

Kadangi šio vaisto sudėtyje yra ežiuolės (Echinacea), kreipkitės į savo sveikatos priežiūros specialistą, jei yra bet kuri iš šių būklių: progresuojantys sisteminiai sutrikimai, autoimuninės ligos, imunodeficitas, imuninės sistemos slopinimas ir baltųjų kraujo ląstelių sistemos ligos.

Talpyklės turinį galima vartoti tik vieną kartą, t. y. kartą įlašinti į kairiąją ir (arba) dešiniąją akį tiek, kiek reikia. Talpyklę reikia atidaryti tik prieš pat vaisto vartojimą. Naudotą talpyklę reikia išmesti, net jeigu joje yra vaisto likučių.  

Kiti vaistai ir Oculoheel
Sąveika su kitais vaistais nežinoma.
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Vairavimas ir mechanizmų valdymas
Oculoheel gebėjimo vairuoti ir valdyti mechanizmus neveikia.


3.       Kaip vartoti Oculoheel

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė

Vaikams nuo 6 metų ir suaugusiems žmonėms paprastai reikia lašinti į pažeistą akį po 1 lašą 3 kartus per dieną. 
Kadangi šio vaisto sudėtyje yra ežiuolės (Echinacea), nepasitarę su savo sveikatos priežiūros specialistu, ilgiau negu 8 savaites nepertraukiamai jo nevartokite.

Vartojimo instrukcija*


	[image: cid:image001.png@01D60402.01519DA0]	
	1. Sukdami ir traukdami atskirkite vieną talpyklę nuo juostelės.
2. Nusukite talpyklės dangtelį.
3. Atloškite galvą, apverskite talpyklę ir pakelkite ją virš akies. Talpyklę laikydami vertikaliai, lengvai paspauskite ją, kad tirpalo įlašėtų  į akies junginės maišelį.
* (žr. paveikslėlį).



	Jei vartojama ir kitokių akių lašų, tarp jų ir Oculoheel akių lašų vartojimo reikia daryti bent               15 minučių pertrauką.  

Ką daryti pavartojus per didelę Oculoheel dozę?
Pranešimų apie perdozavimą negauta.

Pamiršus pavartoti Oculoheel  
Negalima vartoti dvigubos dozės norint kompensuoti praleistą dozę.

Nustojus vartoti Oculoheel              
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.
   

4.        Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų)
Gali atsirasti alerginių (padidėjusio jautrumo) reakcijų, pvz., junginės paraudimas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	 Kaip laikyti Oculoheel  

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.
Ant dėžutės, paketėlio po „Tinka iki“ ir talpyklės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Atidarius paketėlį, tinka vartoti 6 mėnesius.


6.	 Pakuotės turinys ir kita informacija

Oculoheel sudėtis
-	Vienoje talpyklėje (0,45 ml tirpalo) yra veikliųjų medžiagų: Euphrasia D5 110,7 mg, Cochlearia    officinalis D5 110,7 mg, Pilocarpus D5 110,7 mg, Echinacea D5 110,7 mg.
-	Pagalbinės medžiagos: injekcinis vanduo, natrio chloridas, natrio-divandenilio fosfatas dihidratas,    dinatrio fosfatas dihidratas.

Oculoheel išvaizda ir kiekis pakuotėje
Oculoheel yra skaidrus, bespalvis tirpalas.

Dėžutėje yra 2 arba 3 paketėliai, kurių kiekviename yra 5 vienadozės talpyklės po 0,45 ml tirpalo.
Gali būti tiekiamos ne visų dydžių pakuotės.

Registruotojas ir gamintojas
Biologische Heilmittel Heel GmbH
Dr.-Reckeweg-Straße 2-4
76532 Baden-Baden
Vokietija
Tel.  +49 7221 501 00
Faksas +49 7221 501 210
El. paštas  info@heel.com

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „Farmahelis”
Partizanų g. 198-5
LT-50324 Kaunas
Tel.  +370 37 452 559
El. paštas  info@heel.lt




Šis pakuotės lapelis paskutinį kartą peržiūrėtas 2024-01-09.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

2
image1.png
Vartojimo instrukdja®
. Sukdani i vaukdam atkikite

T vien tapylgruouosteles.

L35 2 Musukiteapyes dangel,

3. Aloditegaia apeesite talpytl.
it pakelieJg Vi3 akies. Tayt
Iakydami vertal, lengal pa-

— spauskitef kad tpalo Jdety |

: i junginés mafel

* b pavelsiel).





